În urma atacului, autoritățile din Germania au susținut că vor exista consecințe pentru Rusia. Ministrul de Externe Annalena Baerbock spune că acest atac cibernetic poate fi atribuit unui grup numit APT28.
Ministrul spune că un grup din Rusia este în spatele atacului
Ea susține că atacul poate fi atribuit unui grup numit APT28. Potrivit ministrului, acest grup de hackeri este „condus de serviciile de informaţii ale Rusiei”.
„Astăzi putem spune fără ambiguitate că putem atribui acest atac cibernetic unui grup numit APT28, care este condus de serviciile de informaţii ale Rusiei”, a declarat ministrul de Externe german, Annalena Baerbock, conform Reuters.
În opinia ministrului, acesta a fost un atac cibernetic susţinut de Rusia împotriva țării sale. Totodată, ea a subliniat că astfel de acțiuni sunt intolerabile și inacceptabile.
„Cu alte cuvinte, acesta a fost un atac cibernetic susţinut de Rusia împotriva Germaniei şi este absolut intolerabil şi inacceptabil”, a adăugat ea.
Ea a promis și că vor urma „consecinţe”, iar ancheta federală asupra acestui atac care a vizat SPD în ianuarie 2023 tocmai a fost finalizată. Ministrul nu a oferit alte detalii cu privire la rezultatul anchetei.
Omologul său australian s-a declarat profund tulburată
Baerbock a luat cuvântul după o întâlnire la Adelaide cu omologul său australian, Penny Wong. Ea s-a declarat „profund tulburată” şi a asigurat Berlinul de sprijinul Canberrei.
„Ne-am alăturat deja Statelor Unite, Regatului Unit, Canadei şi Noii Zeelande pentru a atribui activităţi cibernetice rău intenţionate APT28”, a afirmat Wong.
Grupul APT28, cunoscut şi sub numele de Fancy Bear, este acuzat că este responsabil pentru zeci de atacuri cibernetice din întreaga lume, potrivit sursei menționate.
Agenţia de securitate informatică a Uniunii Europene a prezentat informaţii din presa germană în 2023 care indică faptul că un oficial SPD a fost vizat de un atac cibernetic „care ar putea avea ca rezultat o posibilă dezvăluire de date”.
Aceste informaţii au arătat „semne concrete” ale originii ruse a atacului, potrivit agenţiei de securitate informatică a Uniunii Europene.
Potrivit firmei de securitate Crowdstrike, gruparea Fancy Bear are legături și cu atacurile asupra site-ului Parlamentului German și a site-ului televiziunii franceze TV5.